CELEX: 32016R0348
Language: lv
Date: 2016-03-10 00:00:00
Title: Komisijas Īstenošanas regula (ES) 2016/348 (2016. gada 10. marts), ar ko groza Īstenošanas regulu (ES) Nr. 98/2012 attiecībā uz Komagataella pastoris (DSM 23036) ražotas 6-fitāzes (EC 3.1.3.26) preparāta minimālo saturu, izmantojot to kā barības piedevu nobarojamām cūkām (atļaujas turētājs Huvepharma EOOD) (Dokuments attiecas uz EEZ)

11.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 65/56
            
         KOMISIJAS ĪSTENOŠANAS REGULA (ES) 2016/348
   (2016. gada 10. marts),
   ar ko groza Īstenošanas regulu (ES) Nr. 98/2012 attiecībā uz Komagataella pastoris (DSM 23036) ražotas 6-fitāzes (EC 3.1.3.26) preparāta minimālo saturu, izmantojot to kā barības piedevu nobarojamām cūkām (atļaujas turētājs Huvepharma EOOD)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas un atļaujas nosacījumu grozīšanas pamatojums un kārtība.
            
         
               (2)
            
            
               Pēc pieteikuma iesniegšanas saskaņā ar Regulas (EK) Nr. 1831/2003 7. pantu ar Komisijas Īstenošanas regulu (ES) Nr. 98/2012 (2) līdz 2022. gada 28. februārim tika atļauta Komagataella pastoris (DSM 23036), kas iepriekš bija pazīstams kā Pichia pastoris, ražotas 6-fitāzes (EC 3.1.3.26) preparāta lietošana gaļas cāļiem un gaļas tītariem, cāļiem dējējvistu audzēšanai, vaislai audzētiem tītariem, dējējvistām, citu sugu gaļas putniem un dējējputniem, atšķirtiem sivēniem, nobarojamām cūkām un sivēnmātēm.
            
         
               (3)
            
            
               Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt atļaujas nosacījumus attiecībā uz minēto preparātu kā barības piedevu nobarojamām cūkām, samazinot tā minimālo ieteicamo saturu no 250 OTU/kg līdz 125 OTU/kg. Pieteikumam bija pievienoti attiecīgie pamatojošie dati. Komisija šo pieteikumu pārsūtīja Eiropas Pārtikas nekaitīguma iestādei (turpmāk “Iestāde”).
            
         
               (4)
            
            
               Iestāde 2015. gada 9. jūlija atzinumā (3) secināja, ka atbilstoši jaunpiedāvātajiem lietošanas nosacījumiem Komagataella pastoris (DSM 23036) ražotas 6-fitāzes (EC 3.1.3.26) preparāts varētu būt iedarbīgs, nobarojamām cūkām lietojot to pieprasītajā minimālajā ieteicamajā devā 125 OTU/kg kompleksās barības. Iestāde neuzskata, ka ir nepieciešamas īpašas prasības attiecībā uz uzraudzības plānu pēc laišanas tirgū. Tā pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
            
         
               (5)
            
            
               
                  Komagataella pastoris (DSM 23036) ražotas 6-fitāzes (EC 3.1.3.26) preparāta novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi.
            
         
               (6)
            
            
               Tādēļ Īstenošanas regula (ES) Nr. 98/2012 būtu attiecīgi jāgroza.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 98/2012 pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 10. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Komisijas 2012. gada 7. februāra Īstenošanas regula (ES) Nr. 98/2012 par atļauju izmantot Pichia pastoris (DSM 23036) ražotu 6-fitāzi (EC 3.1.3.26) kā barības piedevu gaļas cāļiem un gaļas tītariem, cāļiem dējējvistu audzēšanai, vaislai audzētiem tītariem, dējējvistām, citu sugu gaļas putniem un dējējputniem, atšķirtiem sivēniem, nobarojamām cūkām un sivēnmātēm (atļaujas turētājs Huvepharma AD) (OV L 35, 8.2.2012., 6. lpp.).
   
      (3)  EFSA Journal 2015; 13(7):4200.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas beigu termiņš
               
            
                  Kompleksās barības ar 12 % mitrumu aktivitātes vienības/kg
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a16
               
               
                  Huvepharma EOOD
               
               
                  6-fitāze
                  (EC 3.1.3.26)
               
               
                  
                     Piedevas sastāvs
                  
                  
                     Komagataella pastoris (DSM 23036) ražotas 6-fitāzes (EC 3.1.3.26) preparāts ar minimālo aktivitāti:
                  
                               
                           
                           
                              4 000 OTU (1)/g cietā veidā
                           
                        
                               
                           
                           
                              8 000 OTU/g šķidrā veidā
                           
                        
                     Aktīvās vielas raksturojums
                  
                  
                     Komagataella pastoris (DSM 23036) ražota 6-fitāze (EC 3.1.3.26)
                  
                     Analīzes metode
                      (2)
                  
                  Kolorimetriskā metode, kuras pamatā ir tā neorganiskā fosfāta daudzuma noteikšana, ko no nātrija fitāta atbrīvo enzīms
               
               
                  Gaļas cāļi, cāļi dējējvistu audzēšanai, dējējvistas, citu sugu putni, izņemot gaļas tītarus un vaislai audzētus tītarus, nobarojamās cūkas, sivēnmātes.
               
               
                  
                     —
                  
               
               
                  125 OTU
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, uzglabāšanas laiku un noturību pret granulēšanos.
                           
                        
                              2.
                           
                           
                              Maksimālā ieteicamā deva visām apstiprinātajām sugām: 500 OTU/kg kompleksās barības.
                           
                        
                              3.
                           
                           
                              Lietošanai barībā, kurā ar fitīnu saistītā fosfora saturs ir augstāks par 0,23 %.
                           
                        
                              4.
                           
                           
                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.
                           
                        
               
                  2022. gada 28. februāris
               
            
                  Gaļas tītari, vaislai audzēti tītari, sivēni (atšķirti).
               
               
                  250 OTU
               
            
         (1)  1 OTU ir enzīmu daudzums, kas katalizē 1 mikromola neorganiskā fosfāta atbrīvošanu minūtē no 5,1 mM nātrija fitāta pH 5,5 citrāta buferšķidrumā 37 °C temperatūrā, mērot zilo P-molibdāta kompleksu krāsu (820 nm).
      
         (2)  Sīkāka informācija par analīzes metodēm atrodama Kopienas references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.